ЩIыIэм егъэIэпхъуэ
Урысей Федерацэм футболымкIэ и япэ дивизионым щекIуэкI зэхьэзэхуэм ипкъ иткIэ, «Спар- так-Налшыкыр» щэбэт кIуам Тюмень къалэм щIыпIэ командэм щыIущIэн хуеящ. АрщхьэкIэ щIыIэм и зэранкIэ ар япэщIыкIэ къыкIэлъыкIуэ махуэм ягъэIэпхъуащ, апхуэдэуи щымыхъум гъат-хэ дызыхуэкIуэм щагъэIэжыну унафэ къащтащ.
НэгъуэщI щIыпIэхэм щыджэгуа адрей командэхэри тыншауэ пхужыIэнукъым. Я хьэрхуэрэгъухэм нэхърэ ахэр щIыIэмрэ уэсымрэ гугъу нэхъ ирагъэхьащ. Абы и щыхьэтщ щэбэтым зэхэта зэIущIибгъум ящыщу плIым бжы-гъэр къызэрыщызэIуамыхар, щым топ зырыз фIэкIа зэрыщыдамыгъэкIар.
Фыщыдгъэгъуэзэнщ япэ дивизионым иужьу щы- зэхэта джэгугъуэм къри-кIуа бжыгъэхэм: «Факел» (Воронеж) — «Тосно» (Ленинград область) — 0:0, «Кубань» (Краснодар) — «Тамбов» (Тамбов) — 0:0, «Нефтехимик» (Нижнекамск) — «Балтика» (Калининград) — 0:0, «Динамо» (Мэзкуу) — «Зенит-2» (Санкт-Петербург) — 0:0, «Енисей» (Красноярск) — «Волгарь» (Астрахань) — 1:0, «Мордовия» (Саранск) — «СКА-Хаба-ровск» (Хабаровск) — 0:2, «Сибирь» (Новосибирск) — «Химки» (Химки) — 1:0, «Луч-Энергия» (Владивосток) — «Шинник» (Ярославль) — 1:0, «Сокол» (Саратов) — «Спартак-2» (Мэзкуу) — 0:4.
2016 — 2017 гъэхэм Урысей Федерацэм футболымкIэ и япэ дивизионым щекIуэкI зэхьэзэхуэм ипкъ иткIэ, мы гъэм зы джэгугъуэ за- къуэ щэкIуэгъуэм и 26-м зэхэтыжыну аращ. А ма- хуэм «Спартак-Налшыкым» къригъэблэгъэнущ Красноярск и «Енисей»-р.
Жыласэ Заурбэч.
